Echipa Emirates Club, antrenată de Walter Zenga, a pierdut joi seara, pe teren propriu, scor 1-2, cu formaţia Baniyas, în etapa a 17-a din UAE Pro League. Golul gazdelor a fost marcat de Andres Iniesta.
La 39 de ani, spaniolul Andres Iniesta încă mai joacă şi înscrie în campionatul din Emiratele Arabe Unite. Echipa lui Iniesta, Emirates Club, din Ras Al Khaimah, antrenată de italianul Walter Zenga, a înfruntat, pe teren propriu, pe Baniyas. Iniesta a deschis scorul în minutul 20, din pasa lui Paco Alcacer, un alt jucător spaniol.
Oaspeţii au revenit în repriza secundă. Mai întâi a egalat Suhail Ahmed Al Noobi, în minutul 48, pentru ca Youssouf Niakate să înscris golul victoriei lui Baiyas, în minutul 60.
Scorul final a fost 2-1 pentru oaspeţi, care se află pe locul 9 în clasament, cu 19 puncte.
Emirates Club ocupă poziţia a 13-a, la retrogradare, având doar 8 puncte şi două victorii din 16 meciuri.